| Medaljeoversikt |
| --- |
| Konkurrerte for Storbritannias flagg Storbritannia |
| Friidrett: |
| Friidrett U23-EM i friidrett |
| Gull | Tammerfors 2013 |  4x100 m |
| Sølv | Tammerfors 2013 |  100 m |
| Sølv | Ostrava 2011 |  4x100 m |
| Friidrett Junior-EM i friidrett |
| Bronse | Novi Sad 2009 |  4x100 m |

**Deji Tobais** (født 31. oktober 1991) er en engelsk sprintløpsprinter, som hovedsakelig konkurrerer på 100 og 200 meter. Han fikk gull på 4x100 meter og sølv på 100 meter ved U23-EM i 2013.

Idrettskarriere
---------------

2005
Tobais vant 60 meter og lengdehopp i U15-klassen ved AAA-mesterskapet i friidrett i 2005 (AAA U17-U15 Indoor Championships). Han løp 60 meter på 7,36 og hoppet 5,71 i lengde. Han deltok også på 200 meter, der han kom på 6.-plass med 25,09 sekunder. Ved AAA-mesterskapet utendørs i august satte han personlig rekord på 100 meter, med 11,18 sekunder, og kom på 2.-plass bak Antonio Infantino. Han satte også personlig rekord på 200 meter, med 22,80 sekunder, og kom på 3.-plass i finalen. 

2006
I 2006 løp han for første gang 100 meter under 11 sekunder; han løp på 10,99 da han vant Southern U20/U15 Inter-Counties i Eton 26. august. I januar vant han 60 meter i U15-klassen ved det sør-engelske mesterskapet i friidrett innendørs (South of England Indoor Championships), med tiden 7,29 sekunder. Ved AAA-mesterskapet innendørs 2006 (AAA U20, U17 & U15 Indoor Championships) vant han både 60 meter (7,25) og 200 meter (22,89). Han vant både 100 og 200 meter i samme klasse ved det sør-engelske mesterskapet i friidrett utendørs (South of England U17/U15 Championships), og ved AAA-mesterskapet utendørs vant han 100 meter og kom på 2.-plass på 200 meter bak Rhion Samuel. Han kom på 2.-plass i U15-klassen på 100 meter ved det engelske skolemesterskapet (English Schools' Athletic Association), der han løp på 11,28 i finalen, og ble slått av Dijon Archer. Han vant også flere andre stevner, som Eastern Young Athletes League (100 og 200 m), Hercules Wimbledon Young Athletes Open Meeting (100 og 200 m), Young Athletes League Southern Premier (100 og 200 m), Southern U20/U15 Inter-Counties (100 og 200 m) og NoEAA Indoor Open (60 m).

2007
Han begynte å konkurrere i U17-klassen i 2007. Han nærmet seg 6-tallet på 60 meter, og løp flere løp på 7,02; både da han kom på 2.-plass ved det sør-engelske mesterskapet (South of England Athletic Association Championships) og da han kom på 3.-plass ved det engelske mesterskapet (England Athletics Open Championships). Han kom på 4.-plass på 200 meter ved det sør-engelske mesterskapet innendørs. Utendørs kom han på 6.-plass på 100 meter ved det sør-engelske mesterskapet (South of England U17/U15 Championships), og han kom på 6.-plass på 200 meter og 7.-plass på 100 meter ved det engelske mesterskapet (England Athletics Open Championships). Ved det engelske skolemesterskapet (Sainsbury English Schools Championships) kom han på 4.-plass på 100 meter. Han vant både 100 og 200 meter ved finalen i Eastern Young Athletes League. 

2008
Ved det sør-engelske mesterskapet innendørs 2008 (SEAA Championships) kom han på 2.-plass på 60 meter, bak Kieran Showler-Davis, og han kom på 3.-plass på 200 meter. Utendørs vant han 100 meter, og kom på 2.-plass på 200 meter ved det sør-engelske mesterskapet i Ashford (South of England U17/U15 Championship). Her løp han 100 meter på 10,6, men dette var med 4,7 m/s medvind. Ved det engelske U17-mesterskapet (England Athletics Open Championships) vant han både 100 og 200 meter, og han deltok også ved U20-mesterskapet, der han løp inn til 6.-plass på 100 meter. I juli vant han 100 meter ved det engelske skolemesterskapet (English Schools' Championships). Han deltok ved Samveldelekene for ungdom i India i oktober, der han kom på 4.-plass på 100 meter med ny personlig rekord på 10,52. 

2009
I 2009 løp han flere 60-meterløp under 7 sekunder. Ved det sør-engelske mesterskapet innendørs i januar (SEAA Championships) løp han først på 6,93 i kvartfinalen, og i finalen løp han på 6,88 og kom med det på 3.-plass i U20-klassen. I februar senket han sin personlige rekord til 6,84, da han kom på 2.-plass ved det engelske U20-mesterskapet i Birmingham (England Athletics U20, U17 & U15 Championships). Andrew Robertson vant denne distansen. Tobais deltok her også på 200 meter, men ble slått ut i semifinalen med tiden 22,19. Den 13. juni satte han personlig rekord på 100 meter ved Junioren-Gala i Mannheim i Tyskland. Ved det engelske U20-mesterskapet utendørs i juni (England U20 & U23 Championship) senket han denne ytterligere, til 10,53 i semifinalen. I finalen løp han på 10,61 og kom på 3.-plass. På 200 meter ble han slått ut i semifinalen. Han var med på det britiske laget som kom på 3.-plass ved junior-EM i friidrett 2009 i Novi Sad. Han raskeste 200 meter i 2009 var 21,47, som han oppnådde ved Bedford International Games i mai. 

2010
Tobais kom på 2.-plass på 60 meter i U20-klassen ved det sør-engelske innendørsmesterskapet (SEAA Indoor Championships) i januar 2010, bak Jordan Huggins. Her senket han sin personlige rekord til 6,77 i finalen. Han deltok på 60 meter i det britiske mesterskapet i februar, som også var VM-uttak, men ble der slått ut i semifinalen. Han satte ny personlig rekord ved det engelske U20-mesterskapet i slutten av februar, til 6,75, og kom på 2.-plass bak Jordan Huggins. På 200 meter ble han slått ut i semifinalen, der han løp på 21,98. Han kom på 2.-plass på 100 meter ved uttaket til junior-VM (Aviva England U23 and U20 World Trials Championships), og ble dermed tatt ut til å delta ved junior-VM i friidrett 2010 i juli. Ved junior-VM ble han slått ut i semifinalen; han løp på 10,73 og kom på 4.-plass i sin semifinale. Jamaicanske Dexter Lee ble juniorverdensmester på 100 meter ved dette mesterskapet. Han raskeste 100 meter i 2010 var 10,30, som han greide ved Bauhaus Junior Gala i Mannheim i Tyskland i juli. 

2011
I 2011 begynte han å konkurrere i U23-klassen. Han kom på 3.-plass på 100 meter ved det britiske U23-mesterskapet (Aviva U20/U23 Championships (inc European Trials)), som også var uttakning til U23-EM i friidrett 2011 i Ostrava. Han deltok på det britiske stafettlaget på 4 x 100 meter, som kom på 2.-plass. Tobais løp ikke i finalen, men løp i innledningsheatet. Ved det britiske mesterskapet i friidrett, som også var uttakning til VM i friidrett 2011 løp han både 100 og 200 meter. På 100 meter ble han slått ut i semifinalen med tiden 10,51, og på 200 meter ble han slått ut i innledningsheatet med tiden 21,96. Han ble ikke tatt ut til VM. 

2012
Han kom på 4.-plass på 100 meter ved det britiske universitetsmesterskapet (BUCS Championships) i mai 2012, og han vant 200 meter med tiden 21,15. Ved Loughborough International senere i mai vant han 100 meter, og kom på 2.-plass på 200 meter. I juni deltok han ved det engelske mesterskapet, der han vant 100 meter i U23-klassen. Han satte ny personlig rekord på 100 meter med 10,29 sekunder ved Memoriál Josefa Odložila i juni, der han kom på 4.-plass i finalen. Han deltok også ved det britiske mesterskapet senere i juni, der han ble slått ut i semifinalen på 100 meter og i innledningsheatet på 200 meter, og han ble dermed ikke tatt ut til OL i London. Han løp 100 meter på 10,21 ved KBC Night of Athletics i Belgia, men hadde for mye medvind (2,5 m/s) til at denne tiden teller som personlig rekord.

2013
Ved det britiske universitetsmesterskapet innendørs (BUCS Championships) i februar 2013 kom han på 7.-plass på 60 meter. Han vant 100 og 200 meter ved Grote Prijs Stad Lokeren i Belgia, og han vant også 200 meter ved universitetsmesterskapet utendørs. I juni kom han på 3.-plass på 200 meter ved det engelske U23-mesterskapet (England Athletics U20/U23 Championships), og i juli deltok han ved U23-EM i friidrett 2013 i Tammerfors i Finland. Der løp han inn til ny personlig rekord på 100 meter i semifinalen, med 10,27 sekunder. I finalen løp han på 10,29 og kom på 2.-plass. Han deltok også på det britiske stafettlaget som vant 4 x 100 meter stafett med ny mesterskapsrekord på 38,77 sekunder. 

2014
Tobais ble senior i 2014. Han vant 200 meter ved Sparkassen Gala i Regensburg i juni, og ved det britiske mesterskapet senere i måneden kom han på 5.-plass på 100 meter med 10,27 i finalen, der 36 år gamle Dwain Chambers vant. Han vant 200 meter ved Flanders Cup - Lokeren Grand Prix og Sparkassen Gala. 

2015
Han kom på 4.-plass på 100 meter ved Josef Odložil Memorial i Praha i juni 2015. Ved det britiske mesterskapet i juli kom han på 7.-plass på 100 meter med tiden 10,49.

Referanser
----------

1. ↑   World Athletics Database, World Athletics utøver-ID 243921[Hentet fra Wikidata]
2. ↑  Dunstable News - *Athletics: Deji Tobais eyes Rio 2016 Olympics and European Championships*, besøkt 25. juni 2015.
3. 1 2 3 4 5 6 7 8 9 10 11 12 13 14 15 16 17 18  The Power of 10 - *Deji Tobais*, besøkt 7. juli 2015.
4. ↑  European Athletics - *20th European Athletics Junior Championships Novi Sad SRB 23 - 26 July* Arkivert 9. juli 2015 hos Wayback Machine. besøkt 8. juli 2015.
5. ↑  European Athletics - *8th European Athletics U23 Championships Ostrava CZE 14 - 17 July* Arkivert 27. august 2014 hos Wayback Machine. besøkt 8. juli 2015.
6. ↑  Making Of Champions - *Athletes of Nigerian origin dominate British Championships*, besøkt 8. juni 2015.

Eksterne lenker
---------------

* (en) Deji Tobais – World Athletics Rediger på Wikidata

* (en) Deji Tobais – Power of 10 Rediger på Wikidata

* (en) Deji Tobais – Diamond League Rediger på Wikidata
* (en) Profil hos European Athletics
* (en) Profil hos All-Athletics Arkivert 7. juli 2015 hos Wayback Machine.
* (en) Profil hos The Power of 10